# Romanian - Română

# Notificare de confidențialitate pentru participanții la Sondajul privind experiența rezidenților

## Cine colectează informațiile dvs. personale

Informațiile dvs. personale sunt colectate de Access Care Network Australia (ACNA). ACNA este contractată de Departamentul de Sănătate și Îngrijire a Vârstnicilor pentru a realiza Residents’ Experience Survey (RES) [Sondajul privind experiența rezidenților].

## De ce ACNA, în numele departamentului, colectează informațiile dvs. personale

ACNA colectează informații personale pentru a efectua Sondajul privind experiența rezidenților. Rezultatele sondajului sunt apoi utilizate pentru a calcula Clasificările Star ale unui cămin pentru vârstnici. Toate informațiile personale sunt de-identificate de ACNA înainte de a fi furnizate departamentului.

Informațiile dvs. personale pot fi, de asemenea, utilizate în scopuri precum cercetarea și analiza pentru a informa deciziile viitoare de politică.

## Ce se întâmplă dacă ACNA, în numele departamentului, nu colectează informațiile dvs. personale

Dacă nu furnizați sau nu puteți furniza informațiile dvs. personale, nu veți putea participa la Sondajul privind experiența rezidenților.

## Cui va dezvălui ACNA, în numele departamentului, informațiile dvs. personale

ACNA poate dezvălui informațiile dvs. personale altor organizații, de asemenea contractate pentru a desfășura Sondajul privind experiența rezidenților.

## Accesul la și corectarea informațiilor dvs. personale

Politica de confidențialitate a ACNA conține informații despre modul în care puteți accesa și solicita corectarea informațiilor personale deținute de ACNA despre dvs. [Consultați politica de confidențialitate a ACNA](https://acna.org.au/privacy-policy#:~:text=Use%20and%20Disclosure%20Of%20Personal,corporate%20forming%20part%20of%20ACNA.).

## Reclamații privind confidențialitatea

Politica de confidențialitate a departamentului conține informații despre cum puteți depune o plângere în cazul încălcării [Principiilor Australiene de Confidențialitate](https://www.oaic.gov.au/privacy-law/privacy-act/australian-privacy-principles) sau al [Codului de Confidențialitate al Agențiilor Guvernului Australian](https://www.oaic.gov.au/privacy-law/australian-government-agencies-privacy-code/) și despre modul în care departamentul va soluționa plângerile.

## Dezvăluirea informațiilor dvs. personale în străinătate

Nu vom dezvălui informațiile dvs. personale niciunui destinatar din străinătate.

## Informații suplimentare

Consultați [politica de confidențialitate a departamentului](https://www.health.gov.au/using-our-websites/website-privacy-policy?language=und). Puteți obține o copie a politicii de confidențialitate a [Principiilor Australiene de Confidențialitate](https://www.oaic.gov.au/privacy-law/privacy-act/australian-privacy-principles) contactând departamentul, utilizând detaliile de contact de la sfârșitul acestei notificări.

## Consimțământ

Prin furnizarea informațiilor dvs. personale către ACNA, consimțiți ca Departamentul de Sănătate și Îngrijire a Vârstnicilor să colecteze informațiile dvs. de-identificate de la ACNA.

## Detalii de contact

Dacă doriți să contactați departamentul cu privire la o problemă legată de confidențialitate, inclusiv întrebări despre această notificare, vă rugăm să contactați Ofițerul pentru Confidențialitate al departamentului prin una dintre următoarele metode:

### Poștă

Privacy Officer [Ofițer pentru Confidențialitate]

Department of Health and Aged Care

23 Furzer Street

WODEN ACT 2606

### E-mail

privacy@health.gov.au

### Telefon

02 6289 1555